Diari Oficial de la Generalitat Valenciana


Sumari del DOGV 5393, del 22-11-2006 (2006/13240)

RESOLUCIÓ de 25 d'octubre de 2006, de la Direcció General d'Ensenyament, per la qual es resol la convocatòria d'un concurs d'ajudes a projectes de formació del professorat en centres docents privats concertats i de titularitat municipal d'educació preescolar o d'ensenyaments escolars de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5393

Data del DOGV
:   22-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/13254


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 25 d'octubre de 2006, de la Direcció General d'Ensenyament, per la qual es resol la convocatòria d'un concurs d'ajudes a projectes de formació del professorat en centres docents privats concertats i de titularitat municipal d'educació preescolar o d'ensenyaments escolars de la Comunitat Valenciana. [2006/F13571]  
Acomplits els tràmits requerits en la convocatòria:  
Orde de 6 d'abril de 2006, de la Conselleria de Cultura, Educació i Esport, per la qual es convoca un concurs d'ajudes a projectes de formació del professorat en centres docents privats concertats i de titularitat municipal d'educació preescolar o d'ensenyances escolars de la Comunitat Valenciana (DOGV 56.115272).  
Segons la delegació feta pel conseller en la disposició final primera de l'esmentada orde, resolc:  
Primer  
Fer pública la relació dels projectes seleccionats que s'indiquen en l'annex I d'esta resolució i concedir-los perquè els realitzen les quantitats que s'expressen, per una quantitat màxima de 32.450 euros del capítol IV, codi línia T1396000 del programa 29.33.73.209.76 de l'exercici de 2006.  
Fer pública la relació dels projectes no seleccionats que figuren en l'annex II amb indicació de la causa.  
Segon  
Les Direccions Territorials de Cultura, Educació i Esport comunicaran als centres implicats les mesures de flexibilitat horària aprovades per a la realització dels projectes.  
Tercer  
Els requisits per a la percepció de les ajudes, les obligacions dels beneficiaris i la justificació de les despeses són els indicats en les bases onze, dotze i tretze de l'orde abans nomenada.  
L'ajuda haurà de ser acceptada expressament a través d'un escrit de la direcció del centre, a més, per tal de poder percebre l'ajuda atorgada s'haurà de justificar documentalment davant la Direcció General d'Ensenyament les despeses que, específicament, els haja suposat o els vaja a suposar el desplegament del projecte.  
Podran presentar-se, per a la seua justificació, les despeses següents:  
. Docència o assessorament per experts. No per assistència a cursos o jornades.   
. Material fungible  
. Bibliografia. Caldrà inventariar-la i dipositar-la a la biblioteca del centre.  
. Desplaçaments tan sols en aquells casos en què el projecte es realitze en centres de distinta localitat o quan siga necessari per a la realització d'alguna activitat. No per assistència a cursos o jornades.  
L'ajuda es dedicarà íntegrament al projecte de formació i almenys el 75% s'invertirà en docència o assessorament per experts i bibliografia.  
A tal efecte, podran optar per una de les següents modalitats de justificació:  
1. Justificació prèvia de l'ajuda.  
La justificació s'efectuarà per un import igual o superior a l'ajuda concedida a la Direcció General d'Ensenyament abans del dia 1 de desembre de 2006. S'hauran de presentar, junt amb l'acceptació, els documents d'índole econòmica, que justifiquen les despeses necessàries per al desplegament del projecte.   
2. Justificació a posteriori de l'ajuda.  
Per tal de poder transferir les quantitats concedides, sense justificació prèvia, per aplicació de l'article 47 del Decret de 26 de juny de 1991, pel qual s'aprova el Text Refós de la Llei d'Hisenda Pública, els beneficiaris hauran d'acomplir allò que tot seguit s'especifica:   
2.1. Presentar al servici territorial de la Conselleria d'Economia i Hisenda de la respectiva província un aval bancari per import de l'ajuda aprovada més un 10% d'esta que servirà per a garantir l'ajuda i altres despeses i interessos de demora, en el supòsit que el beneficiari haja incomplit la normativa que regula l'ajuda.  
2.2. Presentar en la Direcció General d'Ensenyament, per tal que en quede constància i s'arxive, una fotocòpia compulsada de l'aval bancari, així com una còpia acreditativa d'haver efectuat el dipòsit de l'aval en el servici territorial de la Conselleria d'Economia i Hisenda.  
2.3. Especificar que l'aval mencionat està a disposició de la Conselleria de Cultura, Educació i Esport de la Generalitat Valenciana, la qual serà competent per a ordenar-ne l'execució o bé l'anul·lació i devolució a l'interessat, segons el grau de compliment dels requisits establits per la normativa vigent.  
2.4- L'anul·lació i devolució de l'aval a l'interessat sols serà possible si el beneficiari ha presentat a la Direcció General d'Ensenyament la documentació d'índole econòmica, originals, prevista en esta orde. S'establix com a termini límit per a la mencionada justificació el 30 de setembre de l'any 2007.  
Els terminis per a la presentació de la documentació a què es referix l'apartat 2.1, així com aquells que han de regir per a constituir l'aval i la seua posterior presentació davant la Direcció General d'Ensenyament, en cap cas no excediran del dia 1 de desembre de 2006.  
Tota la documentació a què es referixen els apartats anteriors haurà de ser original, en el cas de documents justificatius, o també fotocòpia compulsada en la resta de documents.  
Quart  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa es podrà interposar potestativament un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició s'haurà d'interposar davant la Conselleria de Cultura, Educació i Esport en el termini d'un mes a comptar des de l'endemà de la publicació al Diari Oficial de la Generalitat.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació al Diari Oficial de la Generalitat.  
València, 25 d'octubre de 2006.. El director general d'Ensenyament: Josep Vicent Felip i Monlleó.